Publication: Magyar Közlöny
Issue: MK-2007-112 (Year: 2007, Number: 112)
Era: 2004-2010
Section: ügyfélregiszter létrehozásáról és az ezzel kapcsolatos nyilvántartásba vételrõl szóló 141/2003. (IX. 9.) Korm. rendelet
Paragraph Index: 523

4. Az ajánlatot kizárólag az egyes meghirdetett kukoricatételek teljes mennyiségére lehet benyújtani. Csak olyan ajánlat fogadható el, amelyet a 2. számú melléklet szerinti formanyomtatványon, hiánytalanul, az abban meghatározott mellékletekkel együtt nyújtottak be. Az ajánlati formanyomtatványon az ajánlattevõ faxszámának mindenképpen szerepelnie kell. Az eltérõ módon vagy formában elkészített, illetve hiányosan vagy nem megfelelõen benyújtott ajánlatokat az MVH elutasítja. Az ajánlat benyújtásától az ajánlattevõ az ajánlatában megjelölt idõpontig kötve van, azt nem vonhatja vissza, illetve nem módosíthatja. Minden közösségi adószámmal rendelkezõ nem magyar ajánlattevõ köteles a 3. számú melléklet szerinti nyilatkozatot hiánytalanul kitöltve, az ajánlat benyújtásával egy idõben, ahhoz mellékelten az Intervenciós Értékesítési osztály részére eljuttatni. Ellenkezõ esetben az esetlegesen elnyert tételek vonatkozásában az MVH-nak nem áll módjában áfamentes számlát kiállítani.

Source: https://magyarkozlony.hu/hivatalos-lapok/20c4f22703685126fd5a48a559d10655d50994ea/dokumentumok/34336bcbc953a9e074f4dba0d078aef8158ffd2d/letoltes